CELEX: 32011D0895
Language: bg
Date: 2011-12-19 00:00:00
Title: Решение № 895/2011/ЕС на Съвета от 19 декември 2011 година за изменение на Решение 2002/546/ЕО по отношение на срока на неговото прилагане

29.12.2011   
            
            
               BG
            
            
               Официален вестник на Европейския съюз
            
            
               L 345/17
            
         РЕШЕНИЕ № 895/2011/ЕС НА СЪВЕТА
   от 19 декември 2011 година
   за изменение на Решение 2002/546/ЕО по отношение на срока на неговото прилагане
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 349 от него,
   като взе предвид предложението на Европейската комисия,
   след предаване на проекта на законодателния акт на националните парламенти,
   като взе предвид становището на Европейския парламент (1),
   в съответствие със специална законодателна процедура,
   като има предвид, че:
   
               (1)
            
            
               С Решение 2002/546/ЕО на Съвета (2) на Испания се разрешава да прилага до 31 декември 2011 г. освобождаване от данък или данъчни облекчения в рамките на режима на данък, известен като „Arbitrio sobre las Importaciones y Entregas de Mercancías en las islas Canarias“ (по-нататък „данъкът AIEM“), за определени продукти местно производство на Канарските острови. В приложението към същото решение се съдържа списък на продуктите, за които може да се прилагат освобождаване или данъчни облекчения от данъка AIEM. В зависимост от конкретния продукт разликата в данъчното облагане на продуктите местно производство и другите продукти не може да надхвърля 5, 15 или 25 %.
            
         
               (2)
            
            
               Удължаването на срока на прилагане на Решение 2002/546/ЕО с две години е обосновано, тъй като основните доводи за предвиденото в същото решение разрешение остават непроменени. Във връзка с това в своя доклад до Съвета от 28 август 2008 г. относно прилагането на специалните договорености, свързани с режима на данъка AIEM, прилаган на Канарските острови, Комисията потвърди задоволителното функциониране на режима на данъка AIEM, без да е необходимо да се внасят изменения в Решение 2002/546/ЕО.
            
         
               (3)
            
            
               Освен това докладът, който Комисията получи от испанските власти, потвърждава, че неблагоприятните условия, обосновали разрешаването на пълното освобождаване от данък и на частичното данъчно облекчение в рамките на режима на данък AIEM, приложими към списъка от продукти местно производство на Канарските острови, продължават да бъдат валидни.
            
         
               (4)
            
            
               Решение 2002/546/ЕО следва съответно да се измени,
            
         ПРИЕ НАСТОЯЩОТО РЕШЕНИЕ:
   Член 1
   В първото изречение на член 1, параграф 1 от Решение 2002/546/ЕО датата „31 декември 2011 г.“ се заменя с датата „31 декември 2013 г.“.
   Член 2
   Настоящото решение влиза в сила в деня на приемането му.
   Член 3
   Адресат на настоящото решение е Кралство Испания.
   
      Съставено в Брюксел на 19 декември 2011 година.
      
         
            За Съвета
         
         
            Председател
         
         M. KOROLEC
      
   
   
      (1)  Становище от 1 декември 2011 г. (все още непубликувано в Официален вестник).
   
      (2)  ОВ L 179, 9.7.2002 г., стр. 22.